Onde vos cuento la mio vida
#000000
Dende 2017 y col equipu de grandes profesionales de Cuatro Gotes Producciones col que tengo la suerte de trabayar, dirixí dellos documentales nos que pudi conocer a persones y partes de la hestoria que m’apasionen. Esta ye una escoyeta de dalgunos d’ellos.
#000001
No se dice «ye», se dice «es». Represión llingüística na Asturies franquista (2021)
#000002
Aamuesa’l testimoniu vivu de la represión llingüística exercida na Asturies del Franquismu dientro del sistema educativu, analizando los resortes emplegaos, asina como’l contestu hestóricu que llevó a eses acciones, les sos causes, y sobre manera, les consecuencies xeneraes na sociedá asturiana, al traviés de los propios testimonios d’asturfalantes represaliaos.
#000003
La vida y la bayurosa actividá creadora del escritor y artista Nel Amaro cola mira de reivindicar la figura humana y artística del escritor de Mieres. Foi realizáu como obra conmemorativa de la 42 Selmana de les Lletres, dedicada al autor.
#000005
El valir económicu d’una llingua (2019)
#000006
Esti audiovisual presenta al asturianu como un elementu de dinamización nel mundu empresarial y convertise d’esta forma nuna manera de xenerar empreses, empléu y polo tanto, riqueza.
#000007
La vida ensin oficialidá. Les consecuencies de la falta de drechos llingüísticos n’Asturies (2018)
#000008
Testimonios de distintes persones qu’amuesen como a lo llargo de la vida d’una persona, dende la nacencia a la muerte, pasando pel ámbitu escolar y profesional, l’usu del asturianu conviértese nun problema pola falta d’oficialidá.
#000009
Elles, muyeres na lliteratura asturiana (2020)
#000010
Un percorríu pela hestoria y el territoriu d’Asturies, dando a conocer la situación y la evolución de la presencia de la muyer na lliteratura asturiana. Dende’l sieglu XVIII, del que mos lleguen les primeres con nome conocíu, hasta güei, mesmo de les escritores n’asturianu que de les que lo faen o lo fixeron en gallego-asturianu. Un espaciu divulgativu pensáu pa dar a conocer a les muyeres escritores n’asturianu y gallego-asturianu visita los llugares nos que vivieron y crearon estes escritores, recreando les vides de dalgunes d’elles, con actrices que dramaticen les sos vivencies.
#000011
Escribiendo’l camín. 30 años de xuntes d’escritores asturianos (2017)
#000012
Un percorríu pelos 30 años de xuntes d’escritores, nes que la lliteratura asturiana foi espoxigando y axuntando autores y xéneros nuevos pa ponese al altor d’otres lliteratures europees.
#000013
Muyer nel mundu rural (2021)
#000014
Un percorríu pela vida y les vivencies de delles muyeres rurales con dedicaciones de tou tipu nel conceyu de Siero.
#000015
Un retratu lliterariu y personal de la escritora Lourdes Álvarez, na voz de poetes y estudiosos de la lliteratura asturiana.
#000017